Küsimuseks on, mis on täpselt see avalik hüve - enam-vähem kõik esinejad olid ühisel arusaamisel, et see on puhas keskkond ja toit, loodusväärtuste kaitse. Küsimuseks jäi, kas ka maaelu hoidmine ja toidu julgeolek on selleks. Viimase küsitavust tõstatati, sest toiduhinnad tõusevad ja tootjatel peaks tekkima piisavalt võimalusi toodangu müügiks, teisalt asjaolu, et toetused kaudselt toetavad mõnekümne suure kokkuostja huvisid odavama toodangu saamiseks. Sestap on igasugune avalik debatt Ühtse Põllumajanduspoliitika raames jagatavate toetuste osas vajalik, et mõistaksime, kellele, miks ja milleks pea pool Euroopa Liidu eelarvest kasutatakse. Hea oli tõdeda, et kõik osalejad olid seda meelt, et toetused peaksid olema avalikes hüvedes.